മമത ബാനര്ജിക്ക് ഇന്ന് വിവാഹം താലികെട്ട് ബംഗാളിലല്ല! സി.പി.എം ലോക്കല് കമ്മിറ്റി അംഗവും നഗരസഭാ കൗണ്സിലറുമായിരുന്ന എം.കെ ബാനര്ജിയുടെയും സുരഭിയുടേയും മകളാണ് മമത ബാനര്ജി. പറവൂര്: മമത ബാനര്ജിക്ക് ഇന്ന് വിവാഹം. വാര്ത്തകണ്ട് തെറ്റിദ്ദരിക്കേണ്ട. ബംഗാള് മുഖ്യമന്ത്രി മമതയാണെന്ന് സംശയിക്കേണ്ട. വടക്കന് പരവൂറിലാണ് കല്യാണം.സി.പി.എം ലോക്കല് കമ്മിറ്റി അംഗവും നഗരസഭാ കൗണ്സിലറുമായിരുന്ന എം.കെ ബാനര്ജിയുടെയും സുരഭിയുടേയും മകളാണ് മമത ബാനര്ജി. ആലുവ യു.സി കോളജില് നിന്ന് ബിരുദാനന്ദബിരുദം പൂര്ത്തിയാക്കിയ മമത ബി.എഡും നേടിയിട്ടുണ്ട്. സ്വകാര്യ കമ്ബനി ജീവനക്കാരനായ പുത്തന്കുരിശ് കരിമുക സ്വദേശി ജെമിത്താണ് വരന്. തിങ്കള് 10: 30ന് വാണിയക്കാട് കരീപ്പറമ്ബിലുള്ള ക്രിസ്കാപ്പല് കോളജ് ഹാളിലാണ് വിവാഹചടങ്ങ്. ബാനര്ജിയുടെ അച്ഛന് എം.കെ കുമാരന് കമ്യൂണിസ്റ്റ് പാര്ട്ടിയുടെ സജീവപ്രവര്ത്തകനായിരുന്നു. ബംഗാളിലെ നേതാക്കളുടെ പേരാണ് അദ്ദേഹം ആണ്മക്കള്ക്കു നല്കിയത്. ചാറ്റര്ജി എന്നാണ് ബാനര്ജിയുടെ സഹോദരന്റെ പേര്. ബംഗാളി പേരുകളോടുള്ള താല്പര്യമാണ് മകള്ക്ക് മമത എന്ന പേരിടാന് പ്രേരിപ്പിച്ചത്. കോളജ് പഠനകാലത്ത് തന്നെ തിരിച്ചറിയാന് ഈ പേര് സഹായിച്ചിട്ടുണ്ടെന്നാണ് മമത പറയുന്നത്. നഗരസഭ തിരഞ്ഞെടുപ്പില് മത്സരിക്കുമ്ബോഴും രാഷ്ട്രീയ പ്രവര്ത്തനത്തില് നില്ക്കുമ്ബോഴും ഈ പേര് തന്നെ സഹായിച്ചിട്ടുണ്ടെന്ന് ബാനര്ജി പറയുന്നു. അമ്മ സുരഭി എറണാകുളം മെഡിക്കല് കോളജ് ജീവനക്കാരിയാണ്. റൂബിന് ബാനര്ജിയാണ് സഹോദരന്.